Vera hêrişanê qirkeran, îşxalkaran û Vakur û Rojhelatê Sûrîye de xebitnayîşê çekanê kîmyewî yê Dewleta Tirkan nêrazîbîyayîşî dewam kenê. Xebitnayîşê çekanê kîmyewî rojdem çapemenîye û rêxistinanê komelê sivîl ê mîyanneteweyî de yo, nêrazîbîyayîşê rojnamegeran, roşnvîran û hunermendan zî dewam keno.
Rojnamegere û resame Zehra Dogane xebitnayîşê çekanê kîmyewî yê Dewleta Tirkan kuçeyanê Londonî ra xêz kerd. Dogane resimê Mîhemed Hemîdî yo ke 13 serre yo û hêrişê Dewleta Tirkan de xebitnayîşê çekanê kîmyewî ra serkewte bedenê ci vêşîyabi, dêsanê Pirdê Green Lanesî ser o xêz kerd û vat: "Dewleta Tirkan Rojawan de çekanê kîmyewî xebitnena."
Verê cû zî Zehra Dogane Londr de resîmê Ceylan Onkola ke serra 2009 de hetê leşkeranê Dewleta Tirkan ra amebi qetilkerdene û  xoverdayîşê Rojawanî xêz kerdibi.
